《孝宗皇帝挽词》
宋代·李祥

上历轩皇凤，初潜建邸龙。
系隆元艺祖，付托大高宗。
幸学重鸣跸，明禋九奠琮。
未酬恢复志，遗恨隘疆封。

作者简介：（1128—1201）常州无锡人，字元德。孝宗隆兴元年进士。为钱塘簿。历太学博士，累迁国子祭酒。丞相赵汝愚以言去国，祥上疏争之。除湖南转运副使，寻为言者劾罢，以直龙图阁致仕。卒谥肃简。